Euroopan suurin vakuutusyhtiö, saksalainen Allianz ilmoittaa lakkauttavansa välittömästi hiilivoimaa tuottaville yrityksille myönnetyt vakuutukset, kertoo yhtiön hallituksen puheenjohtaja Oliver Bäte.

Myös kivihiiltä louhivien yritysten vakuutukset lakkautetaan.

Lisäksi Allianzin investointiyksikkö lopettaa sijoitukset yrityksiin, jotka osallistuvat hiilivoimaloiden laajennuksiin ja vaarantavat näin Pariisin ilmastosopimuksen toteutumisen, Bäte kertoi yhtiön tiedotteessa.

Asiasta kertovat saksalaiset tiedotusvälineet, esimerkiksi Frankfurter Allgemeine (siirryt toiseen palveluun) -lehti.

Päätökset maksavat yhtiölle kymmeniä miljoonia euroja.

Allianz on jo vuonna 2015 tehnyt päätöksen, ettei se sijoita rahaa yrityksiin, jotka saavat enemmän kuin 30 prosenttia liikevaihdostaan hiilivoimasta tai hiilen louhimisesta.

– Olemme päättäneet, että nyt on otettava seuraava askel, Bäte sanoo.

– Johtavana vakuutus- ja ja rahoitusyhtiönä haluamme edistää siirtymistä ilmastoystävälliseen talouteen.

Allianz luopuu vuoteen 2040 mennessä sellaisten yhtiöiden vakuuttamisesta, jotka tuottavat hiili- ja muuta fossiilista energiaa yhdessä uusiutuvan energian kanssa.

Hiilivoimaa vastustavien ympäristöjärjestöjen yhteenliittymä Unfriendly Coal sanoo Allianzin päätösten olevan oikeansuuntaisia, mutta tavoitevuosi 2040 on liian kaukana.

Italialainen vakuutusyhtiö Assicurazioni Generali kertoi helmikuussa uudesta ilmastostrategiastaan, jonka myötä yhtiö lopettaa investonnit hiilienergiaan.

Lähteet: Reuters